b'\n_START_ARTICLE_\nTue Rechnung! Donnerwort, BWV 168\n_START_SECTION_\nOrigen i context\n_START_PARAGRAPH_\nEl llibret \xc3\xa9s de Salomo Franck,  secretari major i poeta oficial de Weimar, la seva ciutat natal, aparegut en el Evangelisches Andachts-Opfer de l\'any 1715, i en el coral final empra la vuitena estrofa de l\'himne Herr Jesu Christ, d\xc3\xbc h\xc3\xb6chstes de Bartholoma\xc3\xbcs Ringwaldt (1588). Molt probablement la versi\xc3\xb3 actual d\'aquesta cantata estrenada a Leipzig \xc3\xa9s basada en una d\'anterior de l\'\xc3\xa8poca de Weimar, ja  que cont\xc3\xa9 moltes analogies   \xe2\x80\x93\xe2\x80\x93nombre i seq\xc3\xbc\xc3\xa8ncia dels moviments, el cor nom\xc3\xa9s participa en l\xe2\x80\x99\xc3\xbaltim n\xc3\xbamero i tampoc no cont\xc3\xa9 cap citaci\xc3\xb3 b\xc3\xadblica \xe2\x80\x93 amb la BWV 164. El llibret al\xc2\xb7ludeix a l\'evangeli del dia Lluc (16, 1-9), que narra la Par\xc3\xa0bola de l\'administrador astut, en qu\xc3\xa8 un administrador que malversava els b\xc3\xa9ns del seu senyor, en ser descobert perdon\xc3\xa0 als deutors per tal que l\'ajudessin quan el seu amo el fes fora de la feina; el Senyor llo\xc3\xa0 la seva actitud perqu\xc3\xa8 havia actuat amb ast\xc3\xbacia, dient: "Guanyeu-os amics a costa del diner, que \xc3\xa9s engany\xc3\xb3s, perqu\xc3\xa8, quant to s\'hagi acabat, us rebin a les estances eternes". El passatge es pren com a exemple del menyspreu al diner i a la riquesa material, al d\xc3\xa9u Mammon, citat en els n\xc3\xbameros 4 i 5 del text. Per a aquest diumenge es conserven, a m\xc3\xa9s, les cantates BWV 94 i la BWV 105.'